*„A samáriai asszony ezt mondta: „Hogyan? Te zsidó létedre tőlem kérsz inni, mikor én samáriai vagyok?” Mert a zsidók nem érintkeztek a samáriaiakkal.”* Jn 4,9

Abban a korban a zsidó férfi: nem szólított meg nőt nyilvános helyen, nem kért, hanem inkább utasított és főleg nem beszélt samáriaiakkal. Ez a nő ledöbbent. Ez annyira más helyzet, mint amihez szokott, hogy kénytelen megállni.

A korábban mondott kérés és ez a válasz is csak a fizikai szintre korlátozódik. Mégis teljesen kimozdította az asszonyt a megszokott helyzetből, aki mindeközben kicsit kinyílt. Kibuggyan belőle a zsidókhoz való viszonya, de meglepetésében vizet sem ad (legalább is nincs lejegyezve). Ezt azért talán nem szoktunk megtagadni még egy idegentől sem.

Jézus pedig teljesen más, mint az átlagos zsidó és más gyakorlatot is folytat. Ő megszólítja a samáriaia asszonyt. És megszólít mindenkit, nemre, nemzetségre, nyelvre, földrészre való tekintet nélkül. Választ vár! A válasz a további beszélgetés alapja. Együttműködést vár a megszólított embertől. Vadon Gyula